CELEX: 32009R0056
Language: et
Date: 2009-01-21 00:00:00
Title: Komisjoni määrus (EÜ) nr 56/2009, 21. jaanuar 2009 , teatavate kaupade klassifitseerimise kohta kombineeritud nomenklatuuris

23.1.2009   
            
            
               ET
            
            
               Euroopa Liidu Teataja
            
            
               L 19/3
            
         
      KOMISJONI MÄÄRUS (EÜ) nr 56/2009,
   21. jaanuar 2009,
   teatavate kaupade klassifitseerimise kohta kombineeritud nomenklatuuris
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kaupade kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud ühenduse erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et liikmesriikide tolliasutuste väljastatavale siduvale tariifiinformatsioonile, mis käsitleb kombineeritud nomenklatuuri kaupade klassifitseerimist, kuid mis ei ole kooskõlas käesoleva määrusega, võib siduva tolliinformatsiooni valdaja tugineda veel kolme kuu vältel vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõikele 6.
            
         
               (5)
            
            
               Käesoleva määrusega ette nähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus märgitud CN-koodi alla.
   Artikkel 2
   Liikmesriikide tolliasutuste väljastatavale siduvale tariifiinformatsioonile, mis ei ole kooskõlas käesoleva määrusega, võib vastavalt määruse (EMÜ) nr 2913/92 artikli 12 lõikele 6 tugineda veel kolme kuu vältel.
   Artikkel 3
   Määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 21. jaanuar 2009
      
         
            Komisjoni nimel
         
         
            komisjoni liige
         
         László KOVÁCS
         
      
   
   
      (1)  EÜT L 256, 7.9.1987, lk 1.
   
      (2)  EÜT L 302, 19.10.1992, lk 1.
   
      LISA
      
                  Kauba kirjeldus
               
               
                  Klassifikatsioon (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  Alla 5 mm laiustest polüpropüleenribadest kootud riidest risttahukakujuline kott, ligikaudsete mõõtmetega 54,5 cm × 74 cm × 25 cm ja samast materjalist kahe tugeva sangaga, mis on õmmeldud koti mõlema pika külje peale nii, et need ulatuvad koti põhja alla.
                  Koti mõlemad külgmised välispinnad on nähtavalt pealistatud lehtplastiga, kotil ei ole sees eraldusvahesid ja see on pealt tõmblukuga suletav. Servad on tugevdatud pealeõmmeldud kandiga.
                  (kandekoti sarnane toode)
                  (Vt foto nr 649) (1)
                  
               
               
                  4202 92 19
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6, grupi 39 märkuse 2 punktiga m, grupi 42 lisamärkusega 1 ning CN-koodide 4202, 4202 92 ja 4202 92 19 sõnastusega.
                  Kandilise kuju, mis on tüüpiline kandekotile, ja tugevdatud sangade tõttu, mis asetsevad selliselt, et kotti saab käe otsas kanda, ning arvestades, et lehtplast, tõmblukk, tugevdatud servad ja tugevad sangad (mis koti tugevdamise eesmärgil on õmmeldud koti külgedele) võimaldavad pikaajalist kasutamist, on kott objektiivsetest omadustest lähtuvalt „kandekoti sarnane toode”.
                  Kandekoti sarnased tooted kuuluvad rubriiki 4202 (vt ka HSi selgitavad märkused, rubriik 4202, esimene lõik, kus on selgesõnaliselt märgitud, et sellesse rubriiki kuuluvad ainult seal spetsiaalselt nimetatud tooted ja muud analoogsed ümbrised).
                  Eelpool osutatud omaduste tõttu ei ole kõnealune toode selline toode, mida tavaliselt kasutatakse kaupade pakkimiseks või veoks, seetõttu on välistatud selle klassifitseerimine rubriiki 3923 grupi 39 märkuse 2 punkti m tähenduses (vt ka HSi selgitavad märkused, rubriik 3923, esimese lõigu punkt a ja teine lõik).
                  Kuna toote välispind on nähtavalt pealistatud lehtplastiga, tuleb see klassifitseerida lehtplastist välispinnaga tootena (vt grupi 42 lisamärkus 1).
                  Järelikult tuleb toode klassifitseerida CN-koodi 4202 92 19 alla.
               
            
         
      
         (1)  Foto on esitatud üksnes illustratsiooniks.